sumalatha 90 Views GAUTAM GAMBHIR , Pakistan , sri lanka team
Gautam Gambhir
ఇస్లామాబాద్: పాకిస్తాన్‌లో పర్యటిస్తున్న శ్రీలంక జట్టుకు జడ్ ప్లస్ కేటగిరి భద్రత ఆ దేశం కల్పించింది. పది సంవత్సరాల తరువాత పాక్‌లో అంతర్జాతీయ మ్యాచ్ జరుగుతుండడంతో భారీ భద్రత ఏర్పాటుపై బిజెపి ఎంపి, మాజీ క్రికెటర్ గౌతమ్ గంభీర్ మండిపడ్డారు. ఆ దేశ అధ్యక్షుడికి ఇచ్చిన భద్రత శ్రీలంక జట్టుకు ఇచ్చారని, వాళ్ల పాలన, భద్రతలోపం ఎంత ఉందో అర్ధం చేసుకోవచ్చన్నారు. కరాచీ వన్డేలో 30 వేల సీట్ల ఉన్న స్టేడియంలో 10 వేల టికెట్లు అమ్ముడు పోవడంతో అదేవారి భద్రతకు నిదర్శమని ఎద్దేవా చేశారు. పాక్‌లో శ్రీలంక మూడు వన్డేలు, మూడు టి20 సిరీస్‌లు ఆడనుంది. శ్రీలంక జట్టుకు పాక్ ఇచ్చిన భద్రత చూసి నెటిజన్లు కామెంట్లు చేస్తున్నారు. క్రికెటర్లు ఆడటానికి వెళ్లుతున్నారా లేక యుద్ధానికి సై అంటున్నారా అనే విధంగా భద్రత ఉందని కామెంట్లు చేస్తున్నారు. 2009 అగస్టు నెలలో పాక్‌లో పర్యటిస్తున్న లంక ఆటగాళ్లపై తీవ్రవాదులు కాల్పులు జరిపారు. అప్పటి నుంచి పాక్‌లో ఐసిసి మ్యాచ్‌లు నిర్వహించడం లేదు.
తాజా జాతీయ వార్తల కోసం క్లిక్‌ చేయండి :https://www.vaartha.com/news/national/